કેરી વરસમાં ત્રણ મહિના જ આવે એટલે બાકીનો સમય કેરીના રસિયાઓ માટે મેંગો ડ્રીન્કસ ઉપલબ્ધ છે. એવું કહે છે કે ચા કરતાં કીટલી ગરમ. આવું જ કંઇક મેંગો ડ્રીન્કસનું છે. ટેસ્ટમાં થોડાક કડવા અને માંડ વીસ ટકા જેટલું કેરીનું પ્રમાણ ધરાવતાં આ ડ્રીન્કસની જાહેરાતો કામસૂત્રની કોઈ બ્રાન્ડની જાહેરાત હોય તેવી માદક રીતે જાણીતી હિરોઈન કરે છે. એક ટીપું મેંગો ડ્રીંકનું પડે એમાં બેન જે રીતે ઉત્તેજિત થાય છે એ જોતાં આખી બોટલ જો ગટગટાવી જાય તો એડ ચોક્કસ સેન્સર કરવી પડે!